CELEX: 62009CN0321
Language: da
Date: 2009-06-11 00:00:00
Title: Sag C-321/09 P: Appel iværksat den 10. august 2009 af Den Hellenske Republik til prøvelse af dom afsagt den 11. juni 2009 af Retten i Første Instans (Ottende Afdeling) i sag T-33/07, Den Hellenske Republik mod Kommissionen for De Europæiske Fællesskaber

10.10.2009   
            
            
               DA
            
            
               Den Europæiske Unions Tidende
            
            
               C 244/3
            
         Appel iværksat den 10. august 2009 af Den Hellenske Republik til prøvelse af dom afsagt den 11. juni 2009 af Retten i Første Instans (Ottende Afdeling) i sag T-33/07, Den Hellenske Republik mod Kommissionen for De Europæiske Fællesskaber
   (Sag C-321/09 P)
   2009/C 244/05
   Processprog: græsk
   
      Parter
   
   
      Appellant: Den Hellenske Republik (ved I. Chalkias)
   
      Den anden part i appelsagen: Kommissionen for De Europæiske Fællesskaber
   
      Appellanten har nedlagt følgende påstande
   
   
               —
            
            
               Appellen og de påberåbte anbringender tages til følge.
            
         
               —
            
            
               Dommen afsagt af Retten i Første Instans ophæves.
            
         
               —
            
            
               Søgsmålet tages delvist til følge.
            
         
               —
            
            
               Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Følgende gøres gældende:
   
               1)
            
            
               Retten i Første Instans har foretaget en urigtig fortolkning og anvendelse af retssikkerhedsprincippet, for så vidt den i den appellerede dom har fastslået, at kontradiktionsproceduren i forbindelse med regnskabsafslutningen som uanfægtet var særligt langvarig, eftersom den blev indledt den 9. november 1999 ved den første undersøgelse og afsluttet den 15. december 2006, da den appellerede dom blev offentliggjort, men at Retten imidlertid efter Den Hellenske Republiks opfattelse med urette har fundet, at denne konstatering skal ses i forhold til EUGFL’s regnskabsafslutningsprocedure, og fastslået, at retssikkerhedsprincippet ikke er blevet tilsidesat.
            
         
               2)
            
            
               Den appellerede dom afsagt af Retten i Første Instans indeholder en urigtig og selvmodsigende begrundelse, eftersom Retten har anerkendt, at Kommissionen har fortolket og anvendt artikel 12, stk. 1, litra a), i forordning nr. 1201/89 urigtigt, og at Den Hellenske Republiks anbringende var begrundet og skulle tiltrædes, men dog har fastslået, at den finansielle korrektion ikke kunne drages i tvivl.